เนื่องจากมีอาการปวดฟันมา 3-4 วันแล้ว ไม่รู้ว่าซี่ไหน แต่มีฟันผุ 1 ซี่ และมีฟันขึ้นในสุดไม่แน่ใจฟันคุดหรือไม่ แต่มันขึ้นมาตรงและซี่ใหญ่ไม่รู้มันไปดันซี่อื่นด้วยไหม แต่เวลาปวด ปวดซีกขวาเกือบทุกซี่ ปวดยันกกหู กินยาพาราเอาไม่อยู่เลย เลยไปซื้อยา บรูเฟน 600 mg มากินก็ได้แต่บรรเทาพอหมดฤทธิ์ยาก็ปวดเหมือนเดิม เลยไปซื้อยา แก้อักเสบ ลดบวด แล้วฆ่าเชื้อ ตอนนี้มีอาการคันๆที่เหงือกหรือฟัน อาการปวดปวดมาเป็นพักๆ แต่กินยาพารา 500 mg แทนบรูเฟน ก็พอบรรเทาได้ อยากทราบว่าอาการเป็นเพราะเหงือก หรือ ฟัน แล้วชอบใช้ลิ้นดันฟันันเหงือก เวลามันปวดหรือคันค่ะ
สวัสดีค่ะ อาการปวดฟัน อาจเกิดจาก1. ฟันผุ ซึ่งหากผุลึกเกินชั้นเคลือบฟันลงไปจนถึงชั้นเนื้อฟัน จะทำให้มีอาการเสียวฟันเมื่อทานของหวานจัด เย็นจัด หรือร้อนจัดได้ และเกิดอาการปวดเวลาเคี้ยวอาหารได้ หากเป็นมากขึ้น ก็จะทำให้ปลายรากฟันอักเสบ มีฝีที่ปลายรากฟันเกิดขึ้น อาการปวดก็จะรุนแรงมากขึ้น และอาจมีไข้ ต่อมน้ำเหลืองโต2. ฟันคุด มักเกิดในฟันกรามซี่ในสุด แต่ก็อาจเกิดกับฟันซี่อื่นได้ ซึ่งทำให้เกิดอาการปวด และหากมีการผุของฟันคุด หรือมีการอักเสบของเหงือกตามมา ก็จะทำให้มีอาการปวดมากขึ้น3. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดได้4. ฟันเกิดการบิ่นหรือแตก จาการเคี้ยวของที่แข็งมาก โดยหากเกิดการบิ่นหรือแตกลึกถึงชั้นเนื้อฟันข้างใน ก็จะทำให้เกิดอาการเสียวฟัน หรือปวดเวลาเคี้ยวอาหารได้แนะนำว่าควรต้องไปพบทันตแพทย์ เพื่อตรวจว่าเกิดจากสาเหตุใดและเกิดจากฟันซี่ใดค่ะ ในเบื้องต้น หากปวดมาก อาจทานแก้ปวด เช่น ยาพาราเซตามอล, ไอบูโพรเพน (ibuprofen) โดยอาจทานทั้ง 2 ชนิดร่วมกัน เพื่อให้การออกฤทธิ์เสริมกัน และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันอย่างน้อยวันละ 1 ครั้ง ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ